da en da nl ca da da de es da da da da da da da en da da da da de da da da da da da da da de da da da de da da da da da da da da da nl da en da da es nl da
Ny, grøn brintalliance skal styrke båndet mellem USA og Danmark | Brintbranchen
21.9.2022 17:00:13 CEST | Brintbranchen
Handelsbåndet mellem USA og Danmark styrkes nu i et formaliseret samarbejde om grøn brint. Partnerskabsaftalen, US-Denmark Green Hydrogen Alliance, blev markeret ved en underskrivelsesceremoni i Washington DC., hvor Brintbranchen var blandt de danske underskrivere. Statsminister, Mette Frederiksen, deltog i offentliggørelsen som en del at et storstilet erhvervsfremstød i USA.
USA skal med på den grønne vogn, og med vedtagelsen af Inflation Reduction Act, har præsident Biden sat retningen for en amerikansk omstilling. Med høje ambitioner og massive investeringer, skal indsatsen for at løsrive sig fra den fossile energi nu op i gear. Det skaber store eksportmuligheder for danske virksomheder, der kan bistå amerikanerne i den grønne omstilling. Det handler ikke mindst om grøn brint og Power-to-X (PtX), hvor den danske industri er placeret i det internationale førerfelt.
Formålet med den nye alliance er at skabe en videnskorridor mellem USA og Danmark, der skal gøre det lettere for danske virksomheder at etablere sig i USA, og bistå de lokale virksomheder og organisationer i omstillingen via brint og PtX. Danske og amerikanske aktører vil lettere kunne dele viden og erfaringer om produktion, opskalering og implementering af grønne brintløsninger.
Den danske hovedorganisation for brint og PtX, Brintbranchen, er blandt underskriverne af aftalen, og direktør, Tejs Laustsen Jensen, glæder sig over den nye alliance, som han venter sig meget af, og som kan være med til at sætte skub på både den amerikanske omstilling, og den danske eksport, forklarer han:
"Det er både glædeligt og vigtigt, at eksportindsatsen for dansk, grøn brint og PtX intensiveres. Vi har stærke relationer til USA ikke mindst på handelsområdet, og den relation styrkes nu med denne alliance, som både skal bistå amerikanerne i den grønne omstilling, og skabe nye muligheder for den danske brint- og PtX-industri. Et formaliseret samarbejde mellem vores to lande vil gøre det lettere for de grønne løsninger at finde vej til de amerikanske udfordringer, og på den måde skabe værdi på begge parter. Vi glæder os til samarbejdet, som kommer til at skabe store, grønne forandringer."
Alliancen indgås mellem Te Trade Council North America og den danske ambassade i Washington på den ene side, og Brintbranchen, Dansk Industri, Dansk Erhverv, Danske Rederier og Green Power Danmark fra dansk side samt en række amerikanske aktører.
Vesterbrogade 1C, 2. sal
Brintbranchen er hovedorganisationen for brint og PtX i Danmark, og varetager interesserne af over 30 medlemmer, som alle arbejder med brint, Power-to-X, brændselsceller, metanol, elektrolyse, electrofuels og andre brintløsninger.
Brintbranchen ser brint som nøglen til at gøre Danmark og verden uafhængig af fossilt brændstof. Vi er aktive i alle led af værdikæden – fra forskning og udvikling til industriprojekter i storskala.
Brintbranchen skaber de bedst mulige rammer for forskning, udvikling, produktion og eksport af branchens teknologier og produkter, og arbejder for, at Danmark udmønter sit potentiale til at blive et forgængerland på brint og Power-to-X-teknologi til gavn for klima, beskæftigelse og eksport.
Følg pressemeddelelser fra Brintbranchen
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Brintbranchen
Efterårets valg skal være endnu et klimavalg5.10.2022 13:05:44 CEST | Pressemeddelelse
Folketingsvalget i 2019 blev historiens første klimavalg – og det må ikke blive det sidste. Klima- og energipolitik er fortsat i den absolutte top af vælgernes prioriteringer, og det er afgørende, at området får den centrale plads i både valgkampen og den efterfølgende regeringsdannelse, som befolkningen kræver. Der skal fart på implementeringen af de grønne initiativer, der er vedtaget bredt i Folketinget, ikke mindst når det handler om brint og Power-to-X (PtX). Det er en bunden opgave for en ny regering at fastholde det danske momentum i den grønne udvikling.
Copenhagen Infrastructure Partners melder sig ind i Brintbranchen27.9.2022 09:00:00 CEST | Pressemeddelelse
Brintbranchen udvider medlemskredsen med Copenhagen Infrastructure Partners (CIP). CIP er verdens største fondsforvalter af greenfield investeringer i grøn energiinfrastruktur, og med tiltrædelsen i Brintbranchen understreger CIP sine ambitioner indenfor grøn brint og Power-to-X.
Everfuel modtager støtte som del af stort IPCEI-satsning21.9.2022 15:38:10 CEST | Pressemeddelelse
Den danske brintkomet, Everfuel, er godkendt til økonomisk støtte under den storstilede europæiske satsning på brint, IPCEI, hvor også Ørsted og Advent tidligere er blevet godkendt til støtte. Everfuel deltager som eneste danske virksomhed i projektet “Hy2Use”, sammen med 29 andre virksomheder fra 13 europæiske lande.
Regeringens flyudspil skal sikre grønt take-off – både for luftfarten og industrien20.9.2022 15:45:27 CEST | Pressemeddelelse
Det er glædeligt, at der nu sættes handling bag ambitionen om en grøn indenrigsrute med regeringens udspil “Grøn luftfart for alle". Der er både store klima- og erhvervsmæssige muligheder i grønt flybrændstof, som er afgørende for omstilling af luftfarten og hvor danske PtX-aktører kan stå i front med at levere praktiske og teknologiske løsninger.
NH2 Danmark melder sig ind i Brintbranchen8.9.2022 07:00:00 CEST | Pressemeddelelse
NH2 Danmark A/S, et helejet datterselskab af Norwegian Hydrogen AS, melder sig ind i Brintbranchen. NH2 Danmark udvikler og driver brintproduktion og brintinfrastruktur rettet til industri- og transportsektoren, særligt til brug i den tunge vejtransport og i den maritime sektor.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022